1.novembril 2008.a. kavatsevad noored kasiinovastased korraldada aktsiooni Saku Suurhalli ees  Olympic Casino 15. aasta juubeli tähistamise ajal. Olympic Casino tähistab oma 15.aastast juubelit laupäeval, 1.novembril Saku Suurhallis, kus näidatakse prominentidele rokkooperit "Taevas pole piiriks!". Sadakond kasiinovastast noort erinevatest organisatsioonidest kavatsevad Olympic Casino 15.juubeli tähistamise ajal jagada Saku Suurhalli ees kasiinovastast sümboolikat sõnumeid, et kasiinod kaoksid koolide ja elamute lähedusest. Välistatud pole ürituse ajal ka jõulisemad aktsioonid mille ajal  meenutatakse kasiinoohvreid ja nende pereliikmeid.  Aasta tagasi, 27.oktoobril 2007.a. korraldasid Noored kasiinovastased skandaalse aktsiooni Park Hotel & Casino ees Olympic Casino sünnipäeva tähistamise ajal. Olympic Casino poolt kiskus asja inetuks ja noorte kasiinovastaste kaitseks pidi kohale tulema politsei. Olympic Casino turvamehed takistasid oma seaduslikke õigusi kasutavate kasiinovastaste tegevust ja püüdsid nad minema kihutada. Kohale saabuski politsei. Tehes kindlaks, et mingit seadusrikkumist  kasiinovastaste poolt toime ei pandud, asus politsei noorte kasiinovastaste poolele. Pärast politsei lahkumist, kui noored kasiinovastased jätkasid oma aktsiooni ning jätkasid üritusele tulnud prominentidele kasiinovastase sümboolika levitamist, hakkasid turvamehed noori suruma hotelli kõrval asuvasse parki, saateks ähvardused "Ärge rikkuge oma noort elu ära!", "Teil võib tulla probleeme!" jne.    Toetan noorte kasiinovastaste ettevõtmist eesti ühiskonna kaitseks. Ka noored mõistavad seda, kui palju  tragöödiat on 15 aasta jooksul toonud Olympic Casino eesti rahvale. Häbematus on rahvalt kavalusega väljapetetud raha eest korraldada pidu katku ajal. Loodame, et saabub aeg, kus enda nime sidumine kasiinoga, nagu tsiviliseeritud maailmas kombeks, muutub halvaks tooniks.    ",Poliitikutel on viimane aeg hakata piirama kasiinoäri, vaatamata kasiinoärikate mõjuvõimule. Toetan mõtet, et valimistel tuleks mitte hääletada nende poliitikute poolt, kes soosivad kasiinoäri," lisas kasiinovastane Tallinna  linnavolikogu liige ja endine Lasnamäe linnaosa vanem Oleg Rebane.    "Vastu võetud uus hasartmänguseadus ei lahenda lõplikult kõike probleeme, aga mis on positiivne, et uue seaduse kohaselt mängukohti ei või asutada sotsiaal-, õppe- ja lasteasutuste kasutuses oleval kinnisasjal," ütles kasiinovastane Mustamäe linnaosa asevanem Nikolai Degtjarenko.    Uus hasartmänguseadus sündis ühiskonna ja kasiinovastaste ühise surve all 14.oktoober 2008.a.ning hakkab kehtima alates 1.jaanuarist  2009.a. Seadus annab võimaluse oluliselt piirata kasiinoäri Eestis.